Japoniškoji Vikipedija

Japoniškoji Vikipedija – Vikipedijos versija japonų kalba. 2025 m. vasario 4 d. joje buvo beveik 1 448 000 straipsnių.

Japoniškoji Vikipedija buvo sukurta 2001 m. gegužės 11 d. Tada visas tekstas joje buvo rašomas tik romaji. Senasis adresas – http://nihongo.wikipedia.com.

 Kultūra 
Kaip rašė Andrew Lih, dėl 2channel įtakos daugelis redaktorių japoniškąją Vikipediją redaguoja neprisiregistravę ir anonimiškai.Lih, p. 145. Kadangi trūksta registruotų redaktorių, šios Vikipedijos dalyviai, bendrai paėmus, su tarptautine Vikipedijos bendruomene ir Vikimedijos Fondu palaiko mažiau ryšių. Pasak Lih, japoniškosios Vikipedijos redaktoriai rečiau įsitraukia į redagavimų karus nei Vakaruose vartojamų kalbų vikipedijų, paprastai jie parengia alternatyvias versijas savo naudotojo puslapio erdvėje.Lih, p. 146.

Jimmy Wales konferencijoje atkreipė dėmesį, kad šioje Vikipedijoje žymiai labiau dominuoja straipsniai popkultūros tematika, vienoje skaidrėje buvo paminėta, kad „vos 20 proc.“ japoniškosios Vikipedijos straipsnių buvo apie ką nors kita.

 Kontroversijos 
Kai kurie tyrinėtojai šią Vikipediją apkaltino istoriniu revizionizmu, ypač straipsniuose apie Antrąjį pasaulinį karą. Joje vyraujanti kultūra apibūdinama kaip atšiauri, jai esą didelę įtaką daro dešinės pakraipos forumas 2channel.Lih, p. 145.

Vikipedijos redaktorė ir akademikė Sae Kitamura, reaguodama į Yumiko Sato straipsnį, pripažino, kad istorinis revizionizmas japoniškojoje Vikipedijoje iš tiesų yra problema, tačiau atkreipė dėmesį į faktines klaidas Sato argumentacijoje. Paskaitoje, kurią parėmė Vikimedijos Fondas, Kitamura argumentavo, kad iš dalies revizionizmas yra didelio administratorių trūkumo rezultatas. Pasak jos, kovojant su šia problema, reikia pritraukti daugiau kompetentingų naudotojų ir pažaboti svetainės toksiškumą.

2021 m. paskelbtame straipsnyje profesorė Chelsea Szendi Schieder iš Aojamos Gakuin universiteto teigė, jog tai, kaip japoniškoji Vikipedija aprašo Antrąjį pasaulinį karą, yra dešinysis revizionizmas, anot jos, esama takoskyros tarp dešiniųjų naratyvų, kurie populiarūs Japonijos internetinėje erdvėje, ir akademinių darbų anglų kalba.

 Išnašos 

 Šaltiniai 

 Lih, Andrew. The Wikipedia Revolution: How a Bunch of Nobodies Created the World's Greatest Encyclopedia. Hyperion, New York City. 2009. First Edition. .

 Nuorodos 
 Japoniškoji Vikipedija

Kategorija:Vikipedijos pagal kalbas